CELEX: 32021D0869
Language: el
Date: 2021-05-27 00:00:00
Title: Εκτελεστική απόφαση (ΕΕ) 2021/869 της Επιτροπής της 27ης Μαΐου 2021 για την τροποποίηση της εκτελεστικής απόφασης (ΕΕ) 2018/638 όσον αφορά την ημερομηνία λήξης ισχύος της, με στόχο την παράταση των μέτρων για την πρόληψη της εισαγωγής και της εξάπλωσης στο έδαφος της Ένωσης του επιβλαβούς οργανισμού Spodoptera frugiperda (Smith) [κοινοποιηθείσα υπό τον αριθμό C(2021) 3576]

31.5.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 191/4
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2021/869 ΤΗΣ ΕΠΙΤΡΟΠΗΣ
         της 27ης Μαΐου 2021
         για την τροποποίηση της εκτελεστικής απόφασης (ΕΕ) 2018/638 όσον αφορά την ημερομηνία λήξης ισχύος της, με στόχο την παράταση των μέτρων για την πρόληψη της εισαγωγής και της εξάπλωσης στο έδαφος της Ένωσης του επιβλαβούς οργανισμού Spodoptera frugiperda (Smith)
         
            
               [κοινοποιηθείσα υπό τον αριθμό C(2021) 3576]
            
         
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/2031 του Ευρωπαϊκού Κοινοβουλίου και του Συμβουλίου, της 26ης Οκτωβρίου 2016, σχετικά με προστατευτικά μέτρα κατά των επιβλαβών για τα φυτά οργανισμών, την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΕ) αριθ. 228/2013, (ΕΕ) αριθ. 652/2014 και (ΕΕ) αριθ. 1143/2014, και την κατάργηση των οδηγιών του Συμβουλίου 69/464/ΕΟΚ, 74/647/ΕΟΚ, 93/85/ΕΟΚ, 98/57/ΕΚ, 2000/29/ΕΚ, 2006/91/ΕΚ και 2007/33/ΕΚ (1), και ιδίως το άρθρο 28 παράγραφος 1 στοιχεία ζ) και η) και το άρθρο 41 παράγραφος 2,
         Εκτιμώντας τα ακόλουθα:
         
                     (1)
                  
                  
                     Η εκτελεστική απόφαση (ΕΕ) 2018/638 της Επιτροπής (2) θεσπίζει επείγοντα μέτρα για την πρόληψη της εισαγωγής και της εξάπλωσης στο έδαφος της Ένωσης του επιβλαβούς οργανισμού Spodoptera frugiperda (Smith) (στο εξής: συγκεκριμένος επιβλαβής οργανισμός).
                  
               
                     (2)
                  
                  
                     Ο συγκεκριμένος επιβλαβής οργανισμός καταγράφεται στο μέρος Α του παραρτήματος II του εκτελεστικού κανονισμού (ΕΕ) 2019/2072 της Επιτροπής (3) ως επιβλαβής οργανισμός η παρουσία του οποίου στην Ένωση δεν είναι γνωστή. Καταγράφεται επίσης ως επιβλαβής οργανισμός προτεραιότητας στο παράρτημα του κατ’ εξουσιοδότηση κανονισμού (ΕΕ) 2019/1702 της Επιτροπής (4).
                  
               
                     (3)
                  
                  
                     Μετά την έκδοση της εκτελεστικής απόφασης (ΕΕ) 2018/638, ο συγκεκριμένος επιβλαβής οργανισμός εξακολούθησε να εξαπλώνεται γρήγορα σε παγκόσμιο επίπεδο και προς το έδαφος της Ένωσης, επιτείνοντας την ανάγκη για επαγρύπνηση, καθώς και για τα ειδικά μέτρα όσον αφορά έρευνες επισκόπησης στο έδαφος των κρατών μελών οι οποίες προβλέπονται στην εν λόγω απόφαση.
                  
               
                     (4)
                  
                  
                     Επιπλέον, ο αριθμός των περιπτώσεων εντοπισμού του συγκεκριμένου επιβλαβούς οργανισμού σε εισαγόμενα εμπορεύματα παραμένει υψηλός και τα φυτικά είδη στα οποία εντοπίζεται ο συγκεκριμένος επιβλαβής οργανισμός μεταβάλλονται. Ως εκ τούτου, απαιτείται περαιτέρω αξιολόγηση των φυτοϋγειονομικών κινδύνων του συγκεκριμένου επιβλαβούς οργανισμού.
                  
               
                     (5)
                  
                  
                     Κατά συνέπεια, είναι σημαντικό να παραταθούν τα μέτρα που προβλέπονται στην εκτελεστική απόφαση (ΕΕ) 2018/638, ώστε να εξασφαλιστεί η συνεχής προστασία του εδάφους της Ένωσης από την εισαγωγή και την εξάπλωση του συγκεκριμένου επιβλαβούς οργανισμού.
                  
               
                     (6)
                  
                  
                     Ως εκ τούτου, η ημερομηνία λήξης ισχύος της εκτελεστικής απόφασης (ΕΕ) 2018/638 θα πρέπει να παραταθεί έως τις 30 Ιουνίου 2023, ώστε να καταστεί δυνατή η επανεξέτασή της πριν από την εν λόγω ημερομηνία.
                  
               
                     (7)
                  
                  
                     Η εκτελεστική απόφαση (ΕΕ) 2018/638 θα πρέπει, συνεπώς, να τροποποιηθεί αναλόγως.
                  
               
                     (8)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Το άρθρο 8 της εκτελεστικής απόφασης (ΕΕ) 2018/638 αντικαθίσταται από το ακόλουθο κείμενο:
            
               
                  «Άρθρο 8
                  Η παρούσα απόφαση εφαρμόζεται έως τις 30 Ιουνίου 2023.».
               
            
         
         
            Άρθρο 2
            Η παρούσα απόφαση εφαρμόζεται από την 1η Ιουλίου 2021.
         
         
            Άρθρο 3
            Η παρούσα απόφαση απευθύνεται στα κράτη μέλη.
         
         
            Βρυξέλλες, 27 Μαΐου 2021.
            
               
                  Για την Επιτροπή
               
               Στέλλα ΚΥΡΙΑΚΙΔΟΥ
               
                  Μέλος της Επιτροπής
               
            
         
         
            (1)  ΕΕ L 317 της 23.11.2016, σ. 4.
         
            (2)  Εκτελεστική απόφαση (ΕΕ) 2018/638 της Επιτροπής, της 23ης Απριλίου 2018, σχετικά με τη θέσπιση επειγόντων μέτρων για την πρόληψη της εισαγωγής και της εξάπλωσης στην Ένωση του επιβλαβούς οργανισμού Spodoptera frugiperda (Smith) (ΕΕ L 105 της 25.4.2018, σ. 31).
         
            (3)  Εκτελεστικός κανονισμός (ΕΕ) 2019/2072 της Επιτροπής, της 28ης Νοεμβρίου 2019, για τη θέσπιση ενιαίων όρων για την εφαρμογή του κανονισμού (ΕΕ) 2016/2031 του Ευρωπαϊκού Κοινοβουλίου και του Συμβουλίου, όσον αφορά τα προστατευτικά μέτρα κατά των επιβλαβών για τα φυτά οργανισμών, και για την κατάργηση του κανονισμού (ΕΚ) αριθ. 690/2008 της Επιτροπής και την τροποποίηση του εκτελεστικού κανονισμού (ΕΕ) 2018/2019 της Επιτροπής (ΕΕ L 319 της 10.12.2019, σ. 1).
         
            (4)  Κατ’ εξουσιοδότηση κανονισμός (ΕΕ) 2019/1702 της Επιτροπής, της 1ης Αυγούστου 2019, για τη συμπλήρωση του κανονισμού (ΕΕ) 2016/2031 του Ευρωπαϊκού Κοινοβουλίου και του Συμβουλίου μέσω της κατάρτισης του καταλόγου των επιβλαβών οργανισμών προτεραιότητας (ΕΕ L 260 της 11.10.2019, σ. 8).